Irene Peukes va néixer a Krefeld, vora la ciutat de Dusseldorf. Estudià arts aplicades, focalitzades a belles arts, a Hamburg, on aconseguí una beca. A l’hora de decidir on continuar estudis, entre Londres, “la meca del disseny”, o anar a Holanda, Irene trià La Massana a Barcelona, un centre d’art i disseny adscrit a la Universitat Autònoma. Durant quatre anys, a la mateixa ciutat, treballà en l’empresa Artextil. “Allà hi vaig conéixer molta gent creativa que fixava tendències amb anys d’antel·lació”, explica.